आज से फर्राटा भरेगी 'पूर्णागिरी जनशताब्दी' स्पेशल ट्रेन, जानिए रूट, टाइमिंग, स्टॉपेज
उत्तर रेलवे उत्तराखंड के टनकपुर से दिल्ली के बीच नई जनशताब्दी स्पेशल ट्रेन चलाने जा रही है। रेल मंत्री पीयूष गोयल आज इसे हरी झंडी दिखाकर रवाना करेंगे।
नई दिल्ली: रेल यात्रियों को एक बड़ी खुशखबरी देते हुए उत्तर रेलवे ने उत्तराखंड के टनकपुर से दिल्ली के बीच नई जनशताब्दी स्पेशल ट्रेन  टनकपुर-दिल्ली जं-टनकपुर (05325/05326) चलाने का ऐलान किया है। इस ट्रेन का नाम है पूर्णागिरी जनशताब्दी। इस ट्रेन को आज रेल मंत्री पीयूष गोयल वीडियो कॉन्फ्रेंसिंग के जरिए हरी झंडी दिखाएंगे। आज यह ट्रेन दोपहर 1.25 बजे टनकपुर से रवाना होगी और रात 11.35 पर दिल्ली जंक्शन पहुंचेगी। वहीं इस ट्रेन का नियमित परिचालन 27 फरवरी यानी कल से शुरू होगा। टनकपुर से दिल्ली का सफर पौने दस घंटे का होगा। पढ़ें:- खुशखबरी! इन स्पेशल ट्रेनों में अब रिजर्वेशन मिलने में नहीं होगी परेशानी, रेलवे ने किया ये इंतजामउत्तर रेलवे की तरफ से जारी सूचना के मुताबिक 27 फरवरी से यह ट्रेन अपने नियमित परिचालन के तहत टनकपुर से सुबह 11.25 बजे दिल्ली के लिए रवाना होगी। करीब पौने दस घंटे के सफर के बाद यह ट्रेन रात 9.35 पर दिल्ली जंक्शन पहुंचेगी। वहीं दिल्ली से यह ट्रेन सुबह 6.10 बजे रवाना होगी और शाम 4.10 बजे टनकपुर पहुंचेगी। पढ़ें:- भारत-बांग्लादेश: न्यू जलपाईगुड़ी और ढाका के बीच चलेगी नई ट्रेन, 26 मार्च से होगी शुरूटनकपुर से दिल्ली के बीच ट्रेन (05325)  की  स्टॉपेज और टाइमिंगइस ट्रेन (05325) के स्टॉपेज की बात करें तो टनकपुर (11.25) से रवाना होने के बाद यह ट्रेन बनबसा (11.38), पीलीभीत जंक्शन (12.30), इज्जतनगर जंक्शन (13.34), बरेली सिटी (13.55), बरेली जंक्शन (14.15), बशरतगंज (14.39) आंवला (15.00), करेंगी (15.22), दबतरा (15.32), आसफपुर(15.46), चंदौसी जंक्शन (16.10), राजा का सहसपुर जंक्शन (14.43), मुरादाबाद(14.33), अमरोहा (18.05), गजरौला जंक्शन (18.26), गढ़मुक्तेशवर (18.48), सिम्भाउली(19.04), हापुड़(19.38), पिलखुआ(19.59), गाजियाबाद (20.41), साहिबाबाद (20.54), दिल्ली शाहदरा(21.08) होते हुए दिल्ली जंक्शन (21.35) पहुंचेगी। दिल्ली से टनकपुर के बीच ट्रेन (05326) की स्टॉपेज और टाइमिंगवहीं दिल्ली से टनकपुर के लिए सुबह 6.10 बजे रवाना होने के बाद यह ट्रेन (05326) दिल्ली शाहदरा (6.24), साहिबाबाद(6.35), गाजियाबाद(7.14), पिलखुआ (7.42) हापुड़ (7.53) सिम्भाउली (8.20) गढ़मुक्तेशवर (8.32) गजरौला जंक्शन (8.53) अमरोहा (9.15), मुरादाबाद(10.00)  राजा का सहसपुर जंक्शन (10.33) चंदौसी जंक्शन(10.55), आसफपुर (11.18) दबतरा (11.36) करेंगी (11.46) आंवला (12.09)  बशरतगंज(13.05) बरेली जंक्शन (13.20) बरेली सिटी (8.20) इज्जतनगर जंक्शन (13.37) पीलीभीत जंक्शन  (14.35) बनबसा (13.45) होते हुए टनकपुर (16.10) पहुंचेगी। रोजाना चलेगी यह ट्रेनउत्तर रेलवे से प्राप्त सूचना के मुताबिक इस ट्रेन के सारे कोच कुर्सीयान (चेयरकार) होंगे।इस ट्रेन में वातानुकलित कुर्सीयान भी होंगे। टनकपुर से दिल्ली के बीच इस ट्रेन का रोजाना परिचालन होगा। वहीं इस ट्रेन में सफर करनेवाले यात्रियों को कोविड के दिशा-निर्देशों का पालन करना जरूरी होगा। सफर के दौरान मास्क लगाना अनिवार्य है। इसके अलावा सोशल डिस्टेंसिंग का पालन करना होगा। वहीं हाथों को सैनिटाइज भी करना होगा।